**ЧРЕЗ**

**ПРЕДСЕДАТЕЛЯ НА**

**НАРОДНОТО СЪБРАНИЕ**

**Г-ЖА ЦЕЦКА ЦАЧЕВА**

**ДО**

**МИНИСТЪРА НА ОБРАЗОВАНИЕТО И НАУКАТА**

**ПРОФ. ТОДОР ТАНЕВ**

**ВЪПРОС**

**от инж. Костадин Марков**

народен представител от ПГ на Реформаторския блок

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям въпрос

ОТНОСНО: **Подобряването на достъпа и увеличаване на дела на завършилите висше образование.**

**Уважаеми господин Министър,**

В Стратегията за развитие на висшето образование в Република България за периода 2014 – 2020 г. една от заложените **цели е подобряването на достъпа и увеличаване на дела на завършилите висше образование**. Една от задачите за изпълнението на тази цел на Министерството на образованието и науката, според Плана за действие на мерките по Стратегията, е усъвършенстване на системата за предоставяне на стипендии. Като друга задача е заложено усъвършенстването на модела за кредитиране на студенти и докторанти. Съгласно Закона за кредитиране на студенти и докторанти право да кандидатстват за кредит, гарантиран от Държавата, могат само студентите и докторантите обучаващи се в редовна форма на обучение.

**Какви мерки предприе Министерството на образованието и науката, за да усъвършенства системата за предоставяне на стипендии през изминалата година?**

**Предвидени ли са от Министерството на образованието и науката предложения за промени в Закона за кредитиране на студенти и докторанти, в които да бъде заложена и възможността за кандидатстване на студенти и докторанти записани в различна форма на обучение от редовната?**

Моля отговорът на въпроса ми, отправен към Вас, да бъде в **писмен** вид.

Инж. Костадин Марков:

София, 13.01.2016г. Народен представител от ПГ на РБ